ΑΠΟΦΑΣΕΙΣ
Αριθμ. 1237
Επανίδρυση Προγράμματος Μεταπτυχιακών
Σπουδών (ΠΜΣ) «Θεωρίας και Ιστορίας της Τέχνης (ΜΕΘΙΣΤΕ)» του Τμήματος Θεωρίας και Ιστο-
ρίας της Τέχνης της Σχολής Καλών Τεχνών της
Ανωτάτης Σχολής Καλών Τεχνών.
Ο ΠΡΥΤΑΝΗΣ ΤΗΣ
ΑΝΩΤΑΤΗΣ ΣΧΟΛΗΣ ΚΑΛΩΝ ΤΕΧΝΩΝ
Έχοντας υπόψη:
1. Τις διατάξεις του άρθρου 30 επ. και ιδίως του άρθρου
32, καθώς και τις διατάξεις της παρ. 1 του άρθρου 45 και
των παρ. 2 και 3 του άρθρου 85 του ν. 4485/2017 (ΦΕΚ
114 τ. Α') «Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες διατάξεις».
2. Την υπ' αριθμ. 163204/Ζ1/29-9-2017 εγκύκλιο του
Υπουργείου Παιδείας, Έρευνας και Θρησκευμάτων και
τη διευκρινιστική τής εν λόγω εγκυκλίου με αρ. πρωτ.
227378/Ζ1/22.12.2017.
3. Την υπ' αριθμ. 216772/Ζ1/8-12-2017 υπουργική
απόφαση (ΦΕΚ 4334 τ. Β') με τίτλο «Τρόπος κατάρτισης
του αναλυτικού προϋπολογισμού λειτουργίας και της
έκθεσης βιωσιμότητας των Προγραμμάτων Μεταπτυχιακών Σπουδών».
4. Τις διατάξεις των παρ. 6 περ. δ) και 7 του άρθρου 19
του ν. 4521/2018 (ΦΕΚ 38 τ. Α΄) «Ίδρυση Πανεπιστημίου
Δυτικής Αττικής και άλλες διατάξεις».
5. Τις διατάξεις του ν. 4009/2011 (ΦΕΚ 195 τ. Α΄) «Δομή,
λειτουργία, διασφάλιση της ποιότητας των σπουδών και
διεθνοποίηση των ανωτάτων εκπαιδευτικών ιδρυμάτων»
όπως τροποποιήθηκε και ισχύει.
6. Τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (ΦΕΚ 83 τ. Α΄) όπως τροποποιήθηκε και ισχύει.
7. Τις διατάξεις του ν. 3374/2005 (ΦΕΚ 189 τ. Α΄) «Διασφάλιση της ποιότητας στην ανώτατη εκπαίδευση, Σύστημα
μεταφοράς και συσσώρευσης πιστωτικών μονάδων - Παράρτημα Διπλώματος» όπως τροποποιήθηκε και ισχύει.
8. Το αριθμ. πρωτ. 1087/20-3-2014 έγγραφο της ΑΔΙΠ,
από το οποίο προκύπτει ότι έχει ολοκληρωθεί η εξωτερική αξιολόγηση του Τμήματος Θεωρίας και Ιστορίας
της Τέχνης.
9. Την υπ’ αριθμ. 140883/Β7/8-9-2014 υπουργική απόφαση για την έγκριση του Προγράμματος Μεταπτυχια-
κών Σπουδών του Τμήματος Θεωρίας και Ιστορίας της
Τέχνης της Σχολής Καλών Τεχνών της Ανωτάτης Σχολής
Καλών Τεχνών με τίτλο «Θεωρία και Ιστορία της Τέχνης»
(ΦΕΚ 2485 τ. Β΄).
10. Την αριθμ. πρωτ. 5094/1-12-2014 απόφαση του
Συμβουλίου της Ανωτάτης Σχολής Καλών Τεχνών (ΑΣΚΤ)
με την οποία διορίστηκε ο Καθηγητής Παναγιώτης Χαραλάμπους ως Πρύτανης της ΑΣΚΤ (ΦΕΚ 792 τ. ΥΟΔΔ).
11. Το απόσπασμα πρακτικών της Συνέλευσης του
Τμήματος Θεωρίας και Ιστορίας της Τέχνης (συνεδρία
5-3-2018) της Σχολής Καλών Τεχνών της Ανωτάτης Σχολής Καλών Τεχνών.
12. Το απόσπασμα πρακτικών της Συγκλήτου της ΑΣΚΤ
(συνεδρία 22-3-2018).
13. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του κρατικού
προϋπολογισμού, αποφασίζουμε:
Εγκρίνουμε από το ακαδημαϊκό έτος 2018-2019 την
επανίδρυση και λειτουργία του Προγράμματος Μεταπτυχιακών Σπουδών του Τμήματος Θεωρίας και Ιστο-
ρίας της Τέχνης της Σχολής Καλών Τεχνών της ΑΣΚΤ με
τίτλο «Θεωρία και Ιστορία της Τέχνης» («Art Theory and
History») ως ακολούθως:
ΑΡΘΡΟ 1
Γενικές διατάξεις
Το Τμήμα Θεωρίας και Ιστορίας της Τέχνης (ΘΙΣΤΕ) της
Σχολής Καλών Τεχνών της ΑΣΚΤ οργανώνει και επαναλειτουργεί από το ακαδημαϊκό έτος 2018-2019 Πρόγραμμα
Μεταπτυχιακών Σπουδών (ΠΜΣ) με τίτλο «Θεωρία και
Ιστορία της Τέχνης» (ΜΕΘΙΣΤΕ), σύμφωνα με τις διατάξεις
της απόφασης αυτής και τις διατάξεις των ν. 4485/2017
(ΦΕΚ 114 τ. Α') και 4007/2011 (ΦΕΚ 195 τ. Α΄) όπως κάθε
φορά ισχύουν.
ΑΡΘΡΟ 2
Αντικείμενο-Σκοπός
Αντικείμενο του ΠΜΣ είναι η Θεωρία και Ιστορία της
Τέχνης. Σκοπός του Προγράμματος είναι να προσφέρει
σε επιλεγμένο αριθμό φοιτητών δέσμη ειδικών μεταπτυχιακών μαθημάτων-σεμιναρίων που αποβλέπουν,
σύμφωνα με τα διεθνή ακαδημαϊκά πρότυπα, στην απόκτηση επιστημονικής ειδίκευσης στη Θεωρία και Ιστορία
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
10 Απριλίου 2018
ΤΕΥΧΟΣ  ΔΕΥΤΕΡΟ
Αρ. Φύλλου 1277
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1277/10.04.2018
της Τέχνης με βάση τις υπό το άρθρο 3 αναφερόμενες
γνωστικές περιοχές. Με τον τρόπο αυτό δημιουργούνται
οι προϋποθέσεις εκπαίδευσης επιστημόνων οι οποίοι
στη συνέχεια θα είναι σε θέση να ανταποκριθούν με αυξημένα εφόδια και επιδόσεις στις απαιτήσεις μιας πανε-
πιστημιακής σταδιοδρομίας ή μιας πορείας σε άλλους
τομείς της εκπαίδευσης και του πολιτισμού στην Ελλάδα
και το εξωτερικό.
ΑΡΘΡΟ 3
Μεταπτυχιακοί τίτλοι
Το Πρόγραμμα Μεταπτυχιακών Σπουδών απονέμει
ενιαίο Δίπλωμα Μεταπτυχιακών Σπουδών (ΔΜΣ) στη
«Θεωρία και Ιστορία της Τέχνης», στις εξής γνωστικές
περιοχές:
• Ιστορία και Θεωρία της Τέχνης και της Αρχιτεκτονικής
(Μ ΙΣΘΕΤΑ) και
• Φιλοσοφία της Τέχνης και Ανθρωπιστικές Επιστήμες
(Μ ΦΙΤΑΕ).
ΑΡΘΡΟ 4
Κατηγορίες πτυχιούχων
Στο ΠΜΣ γίνονται δεκτοί πτυχιούχοι του Τμήματος
Θεωρίας και Ιστορίας της Τέχνης της Ανωτάτης Σχολής
Καλών Τεχνών, καθώς και πτυχιούχοι άλλων Τμημάτων
Πανεπιστημίων της ημεδαπής και αναγνωρισμένων ομοταγών Ιδρυμάτων της αλλοδαπής.
ΑΡΘΡΟ 5
Χρονική διάρκεια
Η ελάχιστη χρονική διάρκεια για την απόκτηση του
Διπλώματος Μεταπτυχιακών Σπουδών ορίζεται σε τέσσερα (4) ακαδημαϊκά εξάμηνα.
ΑΡΘΡΟ 6
Πρόγραμμα μαθημάτων
Για την απονομή του ΔΜΣ απαιτείται η συγκέντρωση
120 Πιστωτικών Μονάδων (ECTS) μέσα από τη συμμετοχή του φοιτητή στο σύνολο των εκπαιδευτικών και ερευ-
νητικών δραστηριοτήτων του Προγράμματος, κατά τα
ειδικότερα οριζόμενα στο πρόγραμμα σπουδών. Το σύνολο των 120 Πιστωτικών Μονάδων κατανέμεται ως εξής:
Τριάντα (30) στο πρώτο εξάμηνο, τριάντα (30) στο
δεύτερο εξάμηνο, τριάντα (30) στο τρίτο εξάμηνο και
τριάντα (30) στο τέταρτο εξάμηνο στο οποίο εκπονείται
η διπλωματική μεταπτυχιακή εργασία.
Το πρόγραμμα των μαθημάτων αποτελείται από σεμιναριακά μαθήματα. Ως γλώσσα διδασκαλίας των μα-
θημάτων ορίζεται η ελληνική.
Για την απόκτηση του ΔΜΣ ο φοιτητής είναι υποχρεωμένος:
1. να συμμετάσχει επιτυχώς σε έξι (6) μαθήματα συνολικά κατά τα τρία (3) πρώτα εξάμηνα σπουδών, ήτοι σε
δύο (2) μαθήματα ανά εξάμηνο σπουδών, και
2. να συντάξει, να παραδώσει και να παρουσιάσει προφορικά και δημοσίως μία μεταπτυχιακή διπλωματική
εργασία (30 ECTS).
Α' ΕΞΑΜΗΝΟ
Στο πρώτο εξάμηνο δηλώνονται δύο (2) μαθήματα
κατ' επιλογήν υποχρεωτικά από την περιοχή «Ιστορία
και Θεωρία της Τέχνης και της Αρχιτεκτονικής» (15 ECTS
το καθένα, σύνολο 30 ECTS).
Β' ΕΞΑΜΗΝΟ
Στο δεύτερο εξάμηνο δηλώνονται δύο (2) μαθήματα
κατ' επιλογήν υποχρεωτικά:
i) ένα (1) μάθημα από την περιοχή «Ιστορία και Θεωρία
της Τέχνης και της Αρχιτεκτονικής» (15 ECTS),
ii) ένα (1) μάθημα από την περιοχή «Φιλοσοφία της
Τέχνης και Ανθρωπιστικές Επιστήμες», υποπεριοχή «Ανθρωπιστικές Επιστήμες» (15 ECTS).
Γ΄ ΕΞΑΜΗΝΟ
Στο τρίτο εξάμηνο δηλώνονται δύο (2) μαθήματα:
i) ένα (1) μάθημα κατ' επιλογήν υποχρεωτικό από την
περιοχή «Φιλοσοφία της Τέχνης και Ανθρωπιστικές Επιστήμες», υποπεριοχή «Φιλοσοφία της Τέχνης» (15 ECTS),
ii) ένα (1) μάθημα ελεύθερης επιλογής το οποίο μπορεί
να ανήκει σε οποιαδήποτε από τις δύο γνωστικές περιοχές του ΠΜΣ, «Ιστορία και Θεωρία της Τέχνης και της
Αρχιτεκτονικής» (ΙΣΘΕΤΑ) και «Φιλοσοφία της Τέχνης και
Ανθρωπιστικές Επιστήμες» (ΦΙΤΑΕ), (15 ECTS).
Δ' ΕΞΑΜΗΝΟ
Μεταπτυχιακή Διπλωματική εργασία (30 ECTS).
Παρατίθεται ενδεικτικός κατάλογος των μαθημάτων:
Μάθημα
Γνωστική
Περιοχή
ECTS
Μεθοδολογία έρευνας
—
Το Μοντέρνο Κίνημα της αρχιτεκτονικής στην Ευρώπη:
τεκμηρίωση, φιλολογία και
ιστορία της κριτικής
ΙΣΘΕΤΑ
Ιστορία και εξέλιξη της αρχιτεκτονικής των μουσείων
ΙΣΘΕΤΑ
Περί του τόπου: αλλεπάλληλοι
κατοπτρισμοί. Ο «τόπος» στη
φαινομενολογία, την αρχιτεκτονική θεωρία και τη φιλο-
σοφική αισθητική
ΙΣΘΕΤΑ
Η σύγχρονη τέχνη και ο όψιμος μεταπόλεμος
ΙΣΘΕΤΑ
Η τέχνη στην Ελλάδα τη μεταπολεμική περίοδο
ΙΣΘΕΤΑ
Καλλιτεχνικοί θεσμοί και η
ιστορία της τέχνης: το Salon
ΙΣΘΕΤΑ
Η ιστορία των εκθέσεων και τα
θεμέλια της μοντέρνας τέχνης:
από το Salon στην «Κριτική
των θεσμών»
ΙΣΘΕΤΑ
Βυζάντιο: τέχνη και πολιτισμός
ΙΣΘΕΤΑ
Σύγχρονες ερευνητικές προσεγγίσεις στην τέχνη του Βυ-
ζαντίου και του Δυτικού Μεσαίωνα
ΙΣΘΕΤΑ
Αναγέννηση και Μπαρόκ
ΙΣΘΕΤΑ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1277/10.04.2018
Rubens: θεματικές επιλογές
ΙΣΘΕΤΑ
Ιστοριογραφικές προσεγγίσεις στη ζωγραφική του 17ου
αιώνα
ΙΣΘΕΤΑ
Τέχνη και όραση: Μεθοδολογίες της ιστορίας της τέχνης
ΙΣΘΕΤΑ
Τέλη 19ου και αρχές 20ού
αιώνα στην Ελλάδα: κοιτάζοντας κείμενα και διαβάζοντας
εικόνες
ΙΣΘΕΤΑ
Τεχνολογίες του βλέμματος
στο δυτικό κόσμο (18ος-20ός
αιώνας)
ΙΣΘΕΤΑ
Ζητήματα ιστορίας και θεωρίας της φωτογραφίας (δεκαετία
του 1960-σήμερα)
ΙΣΘΕΤΑ
Ζητήματα νεοελληνικής τέχνης
ΙΣΘΕΤΑ
Ζητήματα μοντέρνας τέχνης
ΙΣΘΕΤΑ
Ζητήματα αρχαίας τέχνης
ΙΣΘΕΤΑ
Οι αισθήσεις στην αισθητική
ΦΙΤΑΕ
Τέχνη και φύση
ΦΙΤΑΕ
Το υψηλό και το ανοίκειο στην
αισθητική, στη λογοτεχνία και
στις εικαστικές τέχνες
ΦΙΤΑΕ
Η «φαινομενολογική στροφή»
της αισθητικής θεωρίας: μια
κριτική αποτίμηση
ΦΙΤΑΕ
Γιατί μας ενδιαφέρει η Ιστορία; ΦΙΤΑΕ
Οι Ελληνίδες και η γραφή (εικαστική-λογοτεχνική) 1810-
ΦΙΤΑΕ
Η καλλιτεχνική έκφραση ως
τρόπος πρόσβασης στη θεώρηση του πεδίου της τέχνης
ΦΙΤΑΕ
Η μαθητεία της τέχνης
ΦΙΤΑΕ
Τέχνες και ιστορία
ΦΙΤΑΕ
Ζητήματα θεωρίας και μεθοδολογίας στην ιστορία
ΦΙΤΑΕ
Συγκριτικές προσεγγίσεις τέχνης και λογοτεχνίας 1
ΦΙΤΑΕ
Συγκριτικές προσεγγίσεις τέχνης και λογοτεχνίας 2
ΦΙΤΑΕ
Τέχνη, δίκαιο και ανθρώπινα
δικαιώματα
ΦΙΤΑΕ
ΔΙΠΛΩΜΑΤΙΚΗ ΕΡΓΑΣΙΑ
—
Τροποποίηση του προγράμματος σπουδών και ανακατανομή μεταξύ των εξαμήνων μπορεί να επέλθει με
αποφάσεις των αρμοδίων οργάνων και με αναφορά στον
Κανονισμό του ΠΜΣ.
ΑΡΘΡΟ 7
Αριθμός εισακτέων
Ο αριθμός εισακτέων στο ΠΜΣ κατ' έτος ορίζεται
στους δεκαπέντε (15) κατ' ανώτατο όριο. Οι κατηγορίες
των υποψηφίων που γίνονται δεκτοί ως υπεράριθμοι
εξειδικεύονται στον Κανονισμό του ΠΜΣ.
ΑΡΘΡΟ 8
Προσωπικό
Για την υλοποίηση του ΠΜΣ θα απασχοληθούν, σύμφωνα με τις διατάξεις της παρ. 1 του άρθρου 36 του
ν. 4485/2017 (ΦΕΚ 114 τ. Α'), διδάσκοντες οι οποίοι σε
ποσοστό εξήντα τοις εκατό (60%) τουλάχιστον θα προέρχονται από μέλη ΔΕΠ, καθώς και από μέλη ΕΕΠ, ΕΔΙΠ
και ΕΤΕΠ, κατόχους διδακτορικού διπλώματος, ή αφυπηρετήσαντα μέλη ΔΕΠ του Τμήματος ή συμβασιούχους
σύμφωνα με το π.δ. 407/1980 (ΦΕΚ 112 τ. Α΄) ή την παρ.
7 του άρθρου 29 του ν. 4009/2011 (ΦΕΚ 195 τ. Α'). Επίσης, στο ΠΜΣ μπορούν να απασχοληθούν κατηγορίες
διδασκόντων σύμφωνα με τις διατάξεις της παρ. 2 του
άρθρου 36 του ν. 4485/2017.
ΑΡΘΡΟ 9
Υλικοτεχνική Υποδομή
Οι φοιτητές του Προγράμματος θα έχουν πρόσβαση
στην υλικοτεχνική υποδομή που διαθέτουν οι εγκαταστάσεις της ΑΣΚΤ.
ΑΡΘΡΟ 10
Χρονική διάρκεια
Το ΠΜΣ θα λειτουργήσει μέχρι το ακαδημαϊκό έτος
2027-2028, εφόσον πληροί τα κριτήρια της εσωτερικής και εξωτερικής αξιολόγησης, σύμφωνα με την
παρ. 8 του άρθρου 32 και την παρ. 6 του άρθρου 44
του ν. 4485/2017.
ΑΡΘΡΟ 11
Κόστος λειτουργίας
Η φοίτηση στο Πρόγραμμα Μεταπτυχιακών σπουδών
είναι δωρεάν.
Το ετήσιο κόστος λειτουργίας του Προγράμματος που
αφορά στις λειτουργικές δαπάνες αναλύεται σε κατηγορίες δαπανών ως εξής:
Κατηγορία δαπάνης
Κόστος σε €
Δαπάνες εξοπλισμού και δαπάνες
λογισμικού
1.000 €
Δαπάνες υποτροφιών φοιτητών
1.000 €
Δαπάνες για αναλώσιμα
500 €
Δαπάνες μετακινήσεων
διδασκόντων
1.500 €
Δαπάνες μετακινήσεων φοιτητών
για εκπαιδευτικούς σκοπούς
1.000 €
Αμοιβές διδασκαλίας τακτικού προσωπικού των ΑΕΙ και ερευνητικών
κέντρων - ινστιτούτων
2.000 €
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1277/10.04.2018
Αμοιβές έκτακτου διδακτικού
προσωπικού
5.000 €
Αμοιβές διδασκαλίας προσωπικού
της παρ. 5 του άρθρου 36 του
ν. 4485/2017
2.000 €
Αμοιβές διοικητικής και τεχνικής
υποστήριξης
1.000 €
Λοιπές δαπάνες, όπως ιδίως έξοδα
δημοσιότητας-προβολής, αγοράς
εκπαιδευτικού υλικού, οργάνωσης
συνεδρίου, δαπάνες εργασιών
πεδίου
1.000 €
Σύνολο
16.000 €
Το κόστος λειτουργίας του ΠΜΣ θα καλυφθεί από τον
προϋπολογισμό του Τμήματος ή και από άλλες πηγές
όπως χορηγίες, δωρεές, ερευνητικά προγράμματα κ.λπ.
ΑΡΘΡΟ 12
Μεταβατικές διατάξεις
Όσα θέματα δεν ρυθμίζονται στην παρούσα απόφαση,
ρυθμίζονται από τον Κανονισμό του ΠΜΣ, καθώς και από
τα αρμόδια όργανα, σύμφωνα με την κείμενη νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 30 Μαρτίου 2018
Ο Πρύτανης
ΠΑΝΑΓΙΩΤΗΣ ΧΑΡΑΛΑΜΠΟΥΣ

[Source: 20180201277.pdf | Tokens: 11188]